# Eclipsis solars

Tota la informació d'aquesta pàgina prové de Fred Espenak, NASA/GSFC . Podeu visitar la seva web fent clic al botó gran de la pàgina (Eclipse predictions by Fred Espenak). La llista mostra els eclipsis solars per al segle actual. Us mostra la data i hora del màxim, la disponibilitat de mapa detallat, el tipus d'eclipsi, el número Saros, el valor gamma, la magnitud de l'eclipsi, la localització del màxim de l'eclipsi, l'altura de Sol en aquest punt, l'amplada de l'ombra en km, i la durada de la fase total o anular. Cerqueu una explicació detallada d'aquests valors. Hi ha incloses les dades entre l'any 1800 i el 2100. Podeu obtenir-ne més des de la pàgina web.
Un clic de ratolí sobre la línia de l'eclipsi el mostra tal com es veu des de l'observatori actual. Si feu clic sobre les columnes de `Latitud` o `Longitud`, llavors us mostrarà l'eclipsi des del lloc del món on hi hagi el màxim. Si feu clic sobre la columna `Mapa` podreu veure un mapa detallat de l'eclipsi, si és que està disponible.
En canviar el temps d'aquesta manera, rebreu una advertència. Si confirmeu amb “Sí” vol dir que accepteu el nou dia i hora, mentre que si trieu “No”, la llista no es tancarà per donar-vos opció de fer clic al botó “Restaura la carta” (a dalt a la dreta).