# Fer una instal·lació portable de Skychart

Una instal·lació portable de Cartes del Cel (Skychart) vol dir que instal·leu el programa en un mitjà extraïble (un llapis o una targeta de memòria USB), i que el podreu connectar a qualsevol PC per engegar Cartes del Cel sense cap altra configuració.
Això demana una vesió més recent que la 3.7-2196 per tractar adequadament qualsevol canvi en el punt de muntatge del mitjà en un ordinador diferent.

L'exemple que donem ací és per al Windows, però podeu fer pràcticament el mateix per al Linux. En aquest cas useu l'instal·lador tar.

Les ordres suposen que el vostre mitjà extraïble està muntat com E:. Canvieu la lletra si el llapis o la targeta n'usa una altra.

Aquesta descripció usa una finestra de línies de comandament per a millor claredat de l'explicació però podeu usar una eina gràfica equivalent.
Per obrir una finestra de línies de comandament en el PC useu: Menú d'Inici → Accessoris → Indicador d'ordres.

1) Creeu una nova carpeta en el vostre mitjà extraïble:

    E:
    mkdir portable_skychart
    cd \portable_skychart

2) Copieu el codi de programa:

    xcopy /S "C:\Program Files\Ciel\*"  Ciel\

Si no voleu instal·lar el programari Skychart en l'ordinador, vegeu els passos següents més avall

3) Creeu una carpeta per a la configuració del programa:

    cd \portable_skychart
    mkdir userdata

4) Creeu un script d'engegada:

    cd \portable_skychart
    notepad skychart.cmd

Teclegeu el que segueix i deseu el fitxer:

    @ECHO off
    set basedir=%CD%
    start %basedir%\skychart\skychart.exe --config="%basedir%\userdata\skychart.ini" --userdir="%basedir%\userdata"

Ara ja podeu connectar el llapis de memòria al port USB de qualsevol PC amb Windows i engegar Cartes del Cel fent doble clic a skychart.cmd.

## Passos opcionals

### Extraure Skychart sense usar l'instalador

Us cal un programa específic (Innounp) per extraure els fitxers de dins de l'instal·lador del Windows sense haver-lo d'engegar.

1) Descarregueu Innounp des de http://sourceforge.net/projects/innounp/files/ i poseu l'arxiu en E:\portable_skychart :

2) Per extraure els fitxers useu 7zip o la següent línia d'ordres:

    unrar e innounp036.rar

3) Descarregueu l'instal·lador de Cartes del Cel des de: http://ap-i.net/skychart
Una instal·lació portable demana una versió igual o més recent que la 3.7-2196. Copieu el fitxer en E:\portable_skychart

4) Feu l'extracció dels fitxers sense engegar l'instal·lador amb aquesta ordre:

    innounp.exe -x skychart-3.7-2196-windows.exe

5) Reanomeneu el directori de l'aplicació:

    move {app} skychart

6) Elimineu els fitxers que no calguin:

    del innounp036.rar  innounp.exe innounp.htm install_script.iss skychart-3.7-2196-windows.exe
    rmdir /S {userappdata}

### No deixeu cap rastre en el registre

Si no voleu que quedi cap traça en el registre del PC cal que desactiveu la funcionalitat del servidor. Altrament es crea una clau del registre indicant que s'ha creat un port de connexió.

    cd userdata
    notepad skychart.ini

Localitzeu la línia que comença amb Autoserver, teclegeu el que segueix i deseu el fitxer:

    [main]
    AutostartServer=0

### Copia la configuració del programa

Des de skychart-3.7-2196 és possible copiar el fitxer de configuració skychart.ini des d'una instal·lació existent a la carpeta de dades d'usuari.

Una altra opció és desar i recarregar un mapa usant el menú Arxiu→Desa com, Arxiu→Obre.