# Menú Configuració

## Data i hora

Obre la finestra per configurar “Data i hora”. Aquí també podreu configurar la manera de fer simulacions de moviment per als objectes del sistema solar. Mireu a aquesta pàgina per ampliar detalls.

## Observatori

Obre la finestra que us permet configurar la posició d'observació i com mostrar l'horitzó local i aplicar altres opcions respecte l'horitzó. Mireu a aquesta pàgina per a més informació.

## Carta, Coordenades

Us permet escollir diverses possibilitats per mostrar el mapa, tal com el sistema de coordenades, camp de visió i espaiat de les graelles. Mireu a aquesta pàgina per a més detalls.

## Catàlegs

Obre la finestra de configuració dels Catàlegs. Aquí podreu triar quins catàlegs voleu tenir activats per mostrar els objectes. En aquesta pàgina hi trobareu més detalls.

## Solar System

Fent clic a aquesta opció us permetrà fixar les opcions per mostrar i configurar les dades dels planetes, cometes i asteroides. Mireu a aquesta pàgina per ampliar detalls.

## Presentació

En fer-hi clic s'obre la primera pestanya Presentació de la finestra de configuració de les opcions de presentació. Aquí podreu personalitzar l'aparença de la interfície gràfica. Configurareu coses com el color del cel, línies, etiquetes, tipus de lletra i, si voleu, les marques dels camps de visió en el mapa per als distints oculars, o sensors CCD/CMOS. Mireu a aquesta pàgina per a més detalls.

## Imatges

Obre la finestra de configuració “Imatges”. Aquí podreu configurar com combinar la presentació d'imatges d'objectes en el mapa. També us possibilita l'ús de RealSky (Instal·lació local si disposeu dels CD's) o dels serveis en línea del DSS. Mireu a aquesta pàgina per a més informació.

## Sistema

Fent-hi clic obteniu diverses configuracions sobre les bases de dades i les connexions de telescopis, així com l'idioma a usar en el programa. Mireu a aquesta pàgina per ampliar detalls.

## Internet

Fent clic a aquesta opció us deixa configurar com l'ordinador es connecta a Internet i fixar els enllaços dels recursos en línea. Mireu a aquesta pàgina per a més informació.

## Totes les opcions de configuració

Obre la finestra principal de la configuració on podreu fixar totes les característiques del programa.
Aquesta finestra està dividida en diverses seccions i cada una d'elles conté les mateixes possibilitats que s'han descrit en els paràgrafs de més amunt. A continuació s'indiquen les distintes dreceres:

- Data/hora
- Observatori
- Carta, Coordenades
- Catàlegs
- Sistema_solar
- Presentació
- Imatges
- Sistema
- Internet

## Desa la configuració ara

Fent clic en l'opció desarà la configuració actual com a configuració per defecte. Quan obriu un mapa nou usarà aquesta configuració. També quan feu clic a Arxiu → Carta i opcions per defecte , el mapa actiu serà el que correspongui al configurat per omissió.

## Desa la configuració en sortir

Si s'activa, el programa us preguntarà per desar la configuració cada vegada que sortiu.

### Aplica a totes les cartes

Al peu de la finestra de configuració, la casella “Aplica a totes les cartes” us permet decidir d'aplicar els canvis a tots els mapes oberts o només al mapa seleccionat si no heu marcat la casella.